**Futbola turnīra**

**“Madlienas kauss”**

**Nolikums.**

**I MĒRĶI UN UZDEVUMI**

1. Veselīga un aktīva dzīvesveida un futbola popularizēšana Ogres novadā un tā apkārtnē.

2. Labāko komandu un spēlētāju noteikšana.

3. Radīt iespēju lietderīgi izmantot brīvo laiku, pievēršoties sportiskām aktivitātēm.

4. Celt tiesnešu kvalifikāciju un piesaistīt jaunus tiesnešus Latvijas futbola sabiedrībai.

**II VADĪBA**

1. Futbola turnīru „madlienas kauss ”(turpmāk - MK) organizē biedrība Saules avots (turpmāk – Biedrība).

2. Futbola turnīru „MK” vada un par tā norisi atbild turnīra organizators Biedrība.

3. Jautājumus par turnīra Nolikuma pārkāpumiem un disciplināro sodu piemērošanu lemj disciplinārā komisija, kuras sastāvā ir: organizatori – Biedrības biedri un galvenais tiesnesis.

**III VIETA UN LAIKS**

Futbola turnīrs „MK ” notiek Madlienas stadionā. Turnīrs risināsies 2019.gada 1. jūnijā no plkst. 9:00 (turnīra beigu laiks nav precīzi prognozējams, atkarīgs no pieteikto komandu skaita). Spēles notiek atbilstoši turnīra organizatoru sastādītajam spēļu laikam.

**IV DALĪBNIEKI**

1. Futbola turnīrā „MK” visas komandas spēlē divās apkašgrupā pēc riņķa turnīra principiem.

2. Komandām pieteikumi jāiesniedz līdz **2019. gada 30. maijam plkst. 24.00.**

3. Dalības maksa no komandas 30 eiro.

4.  Katra komanda turnīram var pieteikt 10 spēlētājus un 1 komandas pārstāvi.

5.  Turnīram pieteiktais spēlētājs drīkst spēlēt tikai vienā  komandā. Ierobežojumi neattiecas uz vārtsargiem.

6. Futbola turnīrā „MK” nedrīkst komandā spēlēt neviens licenzēts virslīgas laukuma spēlētājs aktīvajā sezonā. Ierobežojumi neattiecas uz vārtsargiem un sievietēm.

7.  Turnīrā drīkst piedalīties spēlētāji, kuri uz spēles dienu ir sasnieguši 14 gadu vecumu.

8. Visiem komandas spēlētājiem laukumā ir jābūt vienādas krāsas kreklos, kuri ir numurēti.

9. Futbola turnīrā „MK” ir ierobežots komandu skaits – maksimāli 10 komandas. Priekšroka tiek dota komandām, kas ir ātrāk nosūtījušas pieteikumu.

10. Komandās drīkst pieteikt sievietes.

**V PIETEIKUMI**

1. Komandu sastāvu pieteikumi jāiesniedz līdz **2019. gada 30. maijam plkst. 24.00** Jānim Valneram uz epastu –janis.valners@ogresnovads.lv; Kontakttālrunis 26167770 (Jānis).

2. Pieteikumi jāpilda uz pielikumā esošās veidlapas.

3. Pieteikumu oriģinālus iesniedz pirms pirmās sacensību spēles.

4. Pirms spēles komandas pārstāvis aizpilda spēles protokolu.

**VI NORISE**

1. Spēles notiek pēc Latvijas Futbola savienības (LFS) futbola spēles noteikumiem.

2. Spēles tiesā vismaz viens laukuma tiesnesis.

3. Spēle norisinās 7 pret 7 (6 laukuma spēlētāji un vārtsargs). Lai uzsāktu spēli, uz laukuma ir jābūt vismaz 7 spēlētājiem (6 laukuma spēlētāji un vārtsargs) no komandas.

4. Spēles laiks ir 2 x 10 minūtes (neefektīvais laiks (spēles laiks var mainīties, atkarībā no pieteikto komandu daudzuma) ar 3 minūšu starplaiku starp periodiem (perioda garums var samazināties atkarībā no pieteikto komandu skaita)).

5. Spēles laiku aptur tikai, ja gūti vārti, vai īpašos gadījumos (spēles laukuma tiesnesis izlemj kādu gadījumu formulēt kā īpašu).

6. Ja spēles pamatlaiks beidzas neizšķirti, spēles uzvarētājs tiek noskaidrots ar 11 metru sitienu. Soda sitienus izpilda trīs katras komandas spēlētāji, ja joprojām ir neizšķirts, tad soda sitienu sērija turpinās līdz pirmajai kļūdai.

7. Par uzvaru pamatlaikā komanda saņem 3 punktus, par uzvaru 11m sitienos – 2 punktus, par zaudējumu 11m sitienos – 1 punktus un par zaudējumu – 0 punktus.

9. Vienāda punktu skaita gadījumā spēlēs augstāku vietu ieņēmušo komandu nosaka:

- pēc lielākā gūto vārtu skaita visās turnīra spēlēs;

- pēc labākās gūto un zaudēto vārtu starpības visās turnīra spēlēs;

- pēc savstarpējās spēles rezultāta;

- pēc izlozes.

10. Ja neparedzētu apstākļu dēļ spēle tiek pārtraukta ilgāk kā par 30 minūtēm, tad spēle jāpārspēlē. Par pārspēles norisi nolemj sacensību organizatori un galvenais tiesnesis.

11. Futbola turnīrs „MK” notiek divās apakšgrupās pēc riņķa turnīra principa: katra komanda izspēlē ar katru (spēļu grafiks var mainīties atkarībā no pieteikto komandu daudzuma).

12. Futbola turnīra „MK” finālisti un uzvarētājs tiek noteikts pēc Play-off principa līdz 1 uzvarai.

**VII NODROŠINĀJUMS**

1. Turnīra organizatori nodrošina spēles laukumu, spēļu laukuma tiesnešus, spēļu sekretārus, kā arī atbild par sabiedriskās kārtības nodrošināšanu spēļu vietā.

2. Turnīra dalībnieki sedz komandas ceļa un apdrošināšanas izdevumus.

3. Spēlētāji un pārstāvji par savas veselības stāvokli sacensībās atbild paši un to ar savu parakstu apliecina komandas spēlētāju pieteikumā.

4. Turnīra organizatori sedz ar čempionāta rīkošanu saistītos izdevumus:

- administratīvie izdevumi;

- tiesnešu darba apmaksu;

- ar apbalvošanu saistītie izdevumi;

- materiāli tehniskā nodrošinājuma izdevumi.

**VIII APBALVOŠANA**

1. Futbola turnīra „MK” pirmo vietu ieguvušās komandas spēlētājus un pārstāvjus apbalvo ar kausu.

2. Futbola turnīra „MK” pirmo trīs vietu ieguvušās komandas spēlētājus un pārstāvjus apbalvo ar diplomu un piemiņas medaļām.